Yiwen wass, tecreḍ-as ussu iččuren d rric n yefrax akken ma teṭṭes ad taf iman-is ad testeɛfu. Sliman yessawal akk i yefrax kksen-d akk rric-nsen s umenqar-nsen, agellid yettwali dakken ixuṣ yiwen n ufrux gar-asen d Bururu. Ɛeddan sin wussan ur d-iban ara, yessawel-as atan yusssa-d isteqsa-t ɣef ayen ur d-yussi ara, yerra-as-id d akken ass amezwaru yeḥseb anwa i ɣezzifen d ass neɣ d iḍ yufa-d ass imi tettili tziri tettkemmil-as di teɣzi ass wis sin yeḥseb win yellan kter d irgazen neɣ d tulawin yufa-d d tilawin acku llan kra n yergazen yettaɣen awal i tilawin-nsen widak ɣer Bururu d tilawin am tedyant iɛeddan ussan-agi.